მაგდალენა ანდერსონი
ევა მაგდალენა ანდერსონი (დ. 23 იანვარი, 1967) — შვედი პოლიტიკოსი. შვედეთის პრემიერ-მინისტრი 2021 წლის ნოემბრიდან და შვედეთის სოციალ-დემოკრატიული პარტიის ლიდერი. 2014 წლიდან რიქსდაგის წევრი, შვედეთის ფინანსთა მინისტრი 2014 წლის 3 ოქტომბრიდან. 2021 წლის 24 ნოემბერს რიქსდაგმა აირჩია შვედეთის პირველ ქალ პრემიერ-მინისტრად, ამით შვედეთი გახდა უკანსაკნელი ქვეყანა სკანდინავიის რეგიონში, რომელმაც ქალი პრემიერ-მინისტრი აირჩია, მანამდე რეგიონის ყველა სახელმწიფოს ჰყავდა ქალი დანიშნული აღნიშნულ თანამდებობაზე. რამდენიმე საათის შემდეგ მან თანამდებობა დატოვა ისე, რომ ოფიციალურად არც დაუკავებია. გადადგომის მიზეზი გახდა მის კოალიციაში შემავალი შვედეთის ცენტრის პარტიის (ცენტრისტების) მიერ კოალიციის დატოვება, რის გამოც, ანდერსონის მიერ შემუშავებული ბიუჯეტის პროექტი ჩავარდა. 29 ნოემბერს მაგდალენა ისევ პრემიერ-მინისტრად აირჩიეს. ამჯერად ანდერსონი უმცირესობის მთავრობის ჩამოყალიბებას შეძლებს, რომელშიც თანამდებობებს მხოლოდ სოციალ-დემოკრატები დაიკავებენ.